

**Előterjesztés**

**a 2024. II.- 2024. IV. negyedévben lejárt határidejű közgyűlési**

**határozatok végrehajtásáról**

**Tisztelt Közgyűlés!**

1. Az Eger Megyei Jogú Város Önkormányzatának Közgyűlése által elfogadott, 2024. II. -2024. IV. negyedévben lejárt végrehajtási határidejű közgyűlési határozatok közül, a mellékelt beszámoló szerint kezdeményezem egy végre nem hajtott határozat **végrehajtási határidejének** **meghosszabbítását**.

1. 15 db. közgyűlési határozat visszavonására (két közgyűlési határozat kapcsán csak részben történő visszavonására) teszek javaslatot, tekintettel arra, hogy ezekben a határozatokban foglaltak okafogyottá, vagy végrehajthatatlanná váltak.
2. Eger Megyei Jogú Város Önkormányzatának Közgyűlése a 2024. január 25-i ülésén az alábbi határozatot hozta:

**13/2024.(I.25.) Közgyűlési határozat**

Eger Megyei Jogú Város Önkormányzata Közgyűlése elrendeli - a közszolgáltatási szerződés alapján - a VOLÁNBUSZ Zrt. részére 1.160.322.000- Ft megítélését és folyósítását - 2024. évi önkormányzati ellentételezés jogcímen - működési célú támogatásként a VOLÁNBUSZ Zrt. részére havi egyenlő 96.693.500 Ft részletben. Fedezete a 2024. évi költségvetés.

**Felelős**: Mirkóczki Ádám polgármester

Dr. Bánhidy Péter jegyző megbízásából

Juhász Tamás Gazdasági Iroda

Dr. Nagy-Holló Eszter Jogi és Hatósági Iroda vezetője

**Határidő:** 2024. 02. 29.

A VOLÁNBUSZ Zrt. a határozat meghozatalát megelőzően levélben értesítette az önkormányzatot, hogy 2024. évre 1.160.322.000,- Ft az önkormányzati ellentételezés tervezett összege, ami havi szintre lebontva 96.693.500 Ft előleg címén fizetendő összeget jelentett volna, melynek elfogadásáról a Közgyűlés a fenti 13/2024. (I.25.) számú határozatával döntött. Ezt követően 2024. februárjában érkezett egy levél a VOLÁNBUSZ Zrt-től, amiben két alternatívát tartalmazó további ajánlatot tett az önkormányzatnak az ellentételezési igény megfizetését illetően. Ezen ajánlatot egy 2024. február 12. napján a VOLÁNBUSZ Zrt. és az akkori polgármester között történt személyes egyeztetés alapján adta a közlekedési társaság. Ezt követően 2024. március 11. keltezéssel a korábbi polgármester válaszlevélben nyilatkozott az egyik alternatíva elfogadásáról, amely kötelezettségvállalás-módosítást megelőzően nem született közgyűlési döntés, sem pedig a korábban 2024. januárjában hozott közgyűlési döntés nem került módosításra. Az elfogadott ajánlat alapján aláírásra került egy megállapodás az önkormányzat és a VOLÁNBUSZ Zrt között (**mellékelve**). Mindez azt eredményezte, hogy a Közgyűlés által jóváhagyott 1.160.322.000 Ft éves összeg - a 2024. évben várható állami bértámogatást 300.000.000 Ft összegben feltételezve – összegszerűen 860.322.000 Ft-ra módosult. A megállapodásban felek akként állapodtak meg, hogy az önkormányzat a feltételezett bértámogatással számított 2024. évi szolgáltatói előleg igény (860.322.000 Ft) alapján a fizetendő korrigált éves ellentételezés egy hónapra számított összege (a havonta fizetendő 96.693.500 Ft helyett 69.420.800 Ft) helyett 2024. februártól kezdődően havonta 45.000.000,- Ft előleget kellett fizessen a VOLÁNBUSZ Zrt. részére. A megállapodás 11. pontja alapján a különbözet (268.628.500 Ft) a Zrt. várhatóan 2025. március 31. napjáig megküldött beszámolójában kerül elszámolásra, amit az önkormányzatnak 2025. évben kell majd megfizetnie egyösszegben a VOLÁNBUSZ Zrt. részére, továbbá **a megállapodás 8. pontja alapján a havonta jelentkező 24.420.800,- Ft összegű különbözetet az önkormányzat részéről még a Ptk. szerinti késedelmi kamat (a késedelemmel érintett naptári félév első napján érvényes jegybanki alapkamat 8 százalékponttal növelt értéke!) fizetési kötelezettség is terheli, amelynek kalkulált összege további 32.288.014,- Ft.**

Fentiek előre bocsátását követően **javaslom a 3. számú határozati** javaslat elfogadását.

4./ Eger Megyei Jogú Város Önkormányzatának Közgyűlése a 2024. június 27-i ülésén az alábbi határozatot hozta:

**201/2024. (VI.27.) közgyűlési határozat**

Eger Megyei Jogú Város Önkormányzata Közgyűlése felkéri az EVAT Egri Vagyonkezelő és Távfűtő Zrt. Igazgatóságát, hogy dolgozza ki az ARNAUT PASA FÜRDŐJE Gyógyászati Kft. tőkehelyzete rendezésének lehetséges módjait, és terjessze azokat a soron következő Közgyűlés elé.

**Felelős:** EVAT Zrt. Igazgatósága

**Határidő:** 2024. szeptember 30.

**A Közgyűlés fenti határozatát a 4. számú határozati javaslat szerint javaslom módosítani.**

Eger, 2024. december 06.

**Dr. Barta Viktor**

jegyző

**1./ Határozati javaslat**

Eger Megyei Jogú Város Önkormányzatának Közgyűlése a 2024. II.- 2024. IV. negyedévben lejárt végrehajtási határidejű határozatáról készült beszámolót – az abban meghatározott határidő módosítással - elfogadja.

**Felelős:** Dr. Barta Viktor jegyző

**Határidő:**  azonnal

**2./ Határozati javaslat**

Eger Megyei Jogú Város Önkormányzatának Közgyűlése visszavonja a

* + - 383/2022. (IX. 29.) számú;
    - 384/2022. (IX. 29.) számú;
    - 385/2022. (IX. 29.) számú;
    - 386/2022. (IX. 29.) számú;
    - 571/2022. (XI. 24.) számú;
    - 88/2023. (II. 23.) számú;
    - 91/2023. (II. 23.) számú;
    - 457/2023. (IX. 28.) számú közgyűlési határozata I. pontját;
    - 169/2024. (IV. 04.) számú;
    - 204/2024. (VI. 27.) számú;
    - 208/2024. (VI. 27.) számú;
    - 214/2024. (VI. 27.) számú;
    - 216/2024. (VI. 27.) számú;
    - 217/2024. (VI. 27.) számú közgyűlési határozatait és a
    - 197/2024. (VI.27.) számú közgyűlési határozata 2./ pontját.

**Felelős:** Dr. Barta Viktor

**Határidő:** azonnal

**3./ Határozati javaslat**

Eger Megyei Jogú Város Önkormányzatának Közgyűlése jóváhagyja a Volánbusz Zrt-vel fennálló közszolgáltatási szerződés alapján 2024. május 23-án létrejött külön megállapodást, mellyel a VOLÁNBUSZ Zrt. részére a 860.322.000 Ft működési célú támogatást 2024. évi önkormányzati ellentételezés jogcímen havi egyenlő 45.000.000.- Ft részletben kell megfizetni. Az ezzel összefüggésben keletkező 2024. évre esedékes előleg és a ténylegesen fizetendő előleg különbözetét (268.628.500.- Ft) és a várható késedelmi kamat összegét (32.288.014,- Ft) a Közgyűlés a 2025. évi költségvetésben biztosítja.

**Felelős**: Vágner Ákos polgármester

Dr. Barta Viktor jegyző megbízásából

Vincze Adrienn Gazdasági Iroda vezetője

**Határidő:** 2025. február 28.

**4./ Határozati javaslat**

Eger Megyei Jogú Város Önkormányzatának Közgyűlése a 201/2024. (VI.27.) számú határozatát az alábbiak szerint módosítja:

Eger Megyei Jogú Város Önkormányzatának Közgyűlése felkéri az EVAT Egri Vagyonkezelő és Távfűtő Zrt. Vezérigazgatóját, hogy dolgozza ki az ARNAUT PASA FÜRDŐJE Gyógyászati Kft. tőkehelyzete rendezésének lehetséges módjait, vagy tegyen javaslatot a Kft. jövőbeni működésére vonatkozó stratégiai tulajdonosi döntések (átszervezés, megszüntetés, stb.) meghozatala érdekében és terjessze azokat a Közgyűlés elé.

**Felelős:** EVAT Zrt. Vezérigazgatója

**Határidő:** 2025. május 31.